ሶስት መቶ ሺ አመታት እድሜ ያለው የሰው ልጅ ቅሪት አካል ሞሮኮ ውስጥ ተገኝቷል፡
ሶስት መቶ ሺህ ዓመታት እድሜ ያላው የሰው ልጅ ቅሪተ አካል ሞሮኮ ውስጥ   መገኘቱ ተገለጸየሰው ልጆችን ታሪክን እንደአዲስ የጻፈ ነው የተባለውና በሰው ልጆች ቅሪት አካል ምርምር የጥናት መስክ ትልቅ ግኝት እንደሆነ የተነገረለት በሀገረ ሞሮኮ የአትላንቲክ ጠረፍና ማራካሽ ከተማ መሀል ላይ በሚገኝ ጀቤል ኢርሁድ የተባለ አካባቢ የተገኘው ቅሪት አካል እድሜው 300 ሺ አመት ገደማ ነው ተብሏል፡፡የዘመናዊው ሰው የዘር መነሻ ናቸው ከሚባሉትና በሳይንሳዊ ስማቸው ሆሞ ሳፒያን ተብለው ከሚጠሩት የሰው ልጅ ዝርያዎች የሚመደብው ቅሪት አካሉ የሚመደብ ነው ። ከዚህ ቀደም በኢትዮጵያ ኦሞ ኪቢሽ የተባለ አካባቢ ከተገኘውና የ195 ሺ አመታት የእድሜ ባለጸጋ ከሆነው ቅሪት አካል እድሜው በመቶ ሺ የበለጠ እንደሆነ ቅሪት አካሉን በቁፋሮ ያገኘው አለም አቀፍ የዘርፉ የሳይንቲስቶች ቡድን ይፋ አድርጓል፡፡ግኝቱ የሶስት ጎልማሳዎች የሁለት አፍላ ወጣቶችና የአንድ ህጻን ቅሪት አካል ሲሆን ግኝቱ በወቅቱ የነበሩ ሰዎች ህይወትን በአዳኝነትና ፍራፍሬን በመልቀም  ይገፉ እንደነበር የሚያሳዩ መረጃዎች መገኘታቸውንም  የሳይንቲስቶች ቡድኑ በጥናቴ ደርሼበታለሁ ብሏል፡፡የሜዳ አህያ ቅሪት አካል፣ ለአደን መሳሪያነት ጥቅም ላይ የሚውሉ ከድንጋይ የተሰሩ ቁሳቁሶችና ቅሪቶቹ በህይወት ዘመናቸው እሳትን ይገለገሉ እንደነበር የሚያሳዩ መረጃዎች ከቅሪተ አካሉ ጋር ተገኝተዋል፡፡ከሌሎች ማስረጃዎች ጋር ተዳምሮ በሞሮኮ የተገኘው ቅሪት አካል ሆሞ ሳፒያኖች ዛሬ ላይ በመላው አለም የተበተኑት መነሻቸውን አንድ የአፍሪካ አካባቢ ብቻ  ሳይሆን ከተለያ ቦታዎች ተነስተው እንደሆነ የሚያሳይ እንደሆነም ነው ሳይንቲስቶቹ ያስታወቁት፡፡የሰው ልጅን የሚመስሉ ባይሆኑም በኒውዮርክ ባቡር ውስጥ ስትጓዙ ልታገኟቸው ከምትችሉ ሰዎች ጋር የሚመሳሰል የፊት ቅርጽ ያላቸው ናቸው ሲሉ የቅሪት አካሎቹን ግኝት አስመልክተው አስተያየታቸውን የሠጡት ሳይንቲስት ዤን ዣክዌስ ሀብሊን ተንግረዋል፡፡አክለውም ልናስተላልፍ የምንፈልገው መልእክት የቀደምቶቻችን እድሜ እኛ ከምናስበበው በላይ መሆኑን፤ የሰው ልጅ መነሻ ከአፍሪካ ጭምር መሆኑን ነው ሲሉ ተናግረዋል፡፡በአንትሮፖሎጂ የጥናት መስክ ላይ የተሰማሩ ሳይንቲስቶች ሆሞ ሳፒያን የሰው ልጅ ዝርያዎች መነሻቸው አፍሪካ እንደሆነ ይስማማሉ፡፡የሞሮኮው ቅሪተ አካልት ግኝት ደግሞ ምናልባትም ቀደምቶቻችን መነሻቸውን ምስራቅ አፍሪካ ብቻ ሳይሆን መላው የአፍሪካ አህጉር ሊሆን እንደሚችል፤ እሱም ከ300 ሺ አመታት በፊት እንደሆነ ጥቆማ የሚሰጥ ነው ተብሏል፡፡ሆሞ ሳፒያኖች አሁን በምድር ላይ ያሉ ብቸኛዎች የሰው ልጅ ዝርያዎች ቢሆኑም ከ300 ሺ አመታት በፊት ግን ዛሬ ላይ ከምደረገጽ ከጠፉት ሌሎች የሰው ልጆች ዝርያዎች ጋር ተዳብለው ምድርን ይኖሩባት እንደነበር የዘርፉ ጠቢባን ይናገራሉ፡፡ 